Derry Girls

Sraith theilifíse a is ea Derry Girls a craoladh ar Channel 4, dráma grinn suite i nDoire sna blianta 1994-1996 le linn na dTrioblóidí. Tá ardmholadh faighte ag Derry Girls as an léargas atá tugtha ag an gclár ar shaol na n-óg i dTuaisceart Éireann le linn na 1990idí.
clé|mion|Múrphictiúr i nDoire
clé|mion
clé|mion|Lisa McGee a scríobh an tsraith
clé|mion|Jamie-Lee O’Donnell mar Michelle Mallon,
clé|mion|Dylan Llewellyn

 Sraith 
Tá an tsraith lonnaithe sna nóchaidí luatha agus dá bharr tá na Trioblóidí mar chúlra, agus go minic, mar théama sa chlár. Coiméide bharrúil na háiféise atá anseo, seachas aon rud eile. 

Is iad Erin agus na cairde scoile Orla, Clare, Michelle agus James a thugann fócas agus gluaiseacht agus treoir don insint atá breac le tírdhreach polaitiúil Dhoire. Páistí scoile agus saighdiúirí óga ar patról ag casadh dá chéile amhail is dá mba é an rud ba nádúrtha ar domhan é. 

Baineann an tsraith súp as na turais siar bóithrín na smaointe agus gach clár lán go gad de thagairtí do nósanna, cultúr coiteann agus dearcthaí na linne. É sin ar fad gan trácht ar an bhfuaimrian, chun na cosa a chur ag luascadh agus na cuimhní cinn a bhíogadh.mar shampla,  ‘Dreams’ na Cranberries, ‘Jump Around’ House of Pain agus ‘Only a Woman’s Heart’ le Mary Black agus Eleanor McEvoy

Éiríonn leis an gclár truamhéala agus gruaim na tréimhse a chniotáil le baois agus soineantacht na hóige. Cinnte téann rudaí chun áiféise ar uairibh ach tá gach clár lán le carúil chaolchúiseacha agus leibhéal deisbhéalach.

 Léiriú 
Thosaigh an tsraith ar Channel 4 ar an 4 Eanáir 2018. Ghnóthaigh an clár lucht féachana 2.4 milliún an chéad oíche. Bhíodar ag treochtáil ar fud an domhain, creid nó ná creid, ar Twitter. Ba é Derry Girls an clár ba mhó ráchairt ar Channel 4 oíche a sheolta ó aimsir The Inbetweeners.

Thosaigh an dara sraith ar an 5 Márta 2019 agus an tríú sraith ar an 12 Aibreán 2022, an tsraith dheireanach. Bhí tsraith ar fáil ar Netflix srl níos déanaí.

Ní gan dua a rinneadh an clár. Dúirt Christina Molloy, a bhí ag obair mar chúntóir sa rannóg deartha, “Bhí sé an-chrua [ag obair ar Derry Girls] mar gheall ar an ngeimhreadh agus mar gheall ar an obair uilig a bhí le déanamh againn. Ag deireadh an lae, bhí sé ag breathnú iontach ach bhí an jab é féin an-deacair. Bhí matáin tarraingthe i mo dhroim uaireanta, bhí an oiread sin oibre le déanamh. Bhí tú ag obair aon uair an chloig déag ó Luan go hAoine agus bhí cúpla Satharn agus cúpla Domhnach caite isteach freisin. Níl tada glamorous faoi!.” mion|Ian McElhinney mar Granda Joe

 Carachtair 
Scríobh Lisa McGee an tsraith, – a dílseacht, a cluas agus an t-ionracas arb é cuspóir a healaíne é a thugann mealltacht agus fírinne agus creidiúnacht do na carachtair dheisbhéalacha ina gcuireann sí puth éadrom na beatha. Bhuaigh McGee duais Bafta TV don ghreann scripte is fear le Derry Girls.

Teach suimiúil é teaghlach Quinn, Doire Cholmcille, 1994. Tá Ma Mary ag deireadh na foighne, nach mór, le gach éinne timpeall uirthi – an déagóir iníne, Erin; an liúdramán d’fhear céile, Gerry; Aunt Sarah is a hiníon Orla a bhfuil bheith istigh acu léi, beirt atá pas beag ar shiúl leis na sióga, tá’s agat. Murar leor sin, mar bharr ar gach donas, cad is féidir a dhéanamh le Granda Joe, cráiteachán cantalach na slaiseanna nimhneacha síoraí sa chúinne.

Is iad na príomhcharachtair Erin Quinn, Michelle, Orla, Clare agus James. 
Saoirse-Monica Jackson mar Erin Quinn - déagóir móiréiseach agus uaillmhianach. Is í Erin an ceann feadhna.
Nicola Coughlan mar Clare Devlin, dlúthchara Erin, lán le huafás. Tháinig sí amach mar dhuine aerach i Sraith a hAon.
Louisa Harland mar Orla McCool; is duine le Dia í
Jamie-Lee O'Donnell mar Michelle Mallon, duine fiáin agus tiarnúil.
Dylan Llewellyn mar James Maguire, duine atá thíos le cuid mhaith den leibhéal agus de na carúil.
Siobhán McSweeney mar Sister Michael, carachtar atá lán le soiniciúlacht is searbhas. Bhuaigh McSweeney duais Bafta.
Tara Lynne O'Neill mar Ma Mary
Kathy Kiera Clarke mar Aunt Sarah
Tommy Tiernan mar Da Gerry
Ian McElhinney mar Granda Joe
Anthony Boyle mar David Donnelly
Leah O'Rourke mar Jenny Joyce
David Ireland mar Sean Devlin
Art Campion - an sagart 

 Gaeilge 
Bhí TG4 agus an BBC ag iarraidh teacht ar scríbhneoir sna 2020idí a chumfadh Derry Girls na Gaeilge. Bhunaigh an Ciste Craoltóireachta Gaeilge, TG4 agus BBC Gaeilge scéim chun spreagadh a thabhairt do scríbhneoirí Gaeilge sraith drámaíochta éadrom chomhaimseartha a scríobh.

 Doire 
Nochtadh múrphictiúr de chliar na sraithe ar bhalla i gcathair Dhoire.

Eipeasóidí
Sraith a hAon
 Uimhin iomlán Uimhsa tsraith Teideal Dáta craolta Lucht féachana RA(milliún) 1 1 Eipeasóid 1 4 Eanáir, 2018 3.28 2 2 Eipeasóid 2 11 Eanáir, 2018 3.02 3 3 Eipeasóid 3 18 Eanáir, 2018 2.78 4 4 Eipeasóid 4 25 Eanáir, 2018 2.55 5 5 Eipeasóid 5 1 Feabhra, 2018 2.63 6 6 Eipeasóid 6 8 Feabhra, 2018 2.76

Sraith a Dó
 Uimhin iomlán Uimhsa tsraith Teideal Dáta craolta Lucht féachana RA(milliún) 7 1 "Across the Barricade" 5 Márta 2019 3.6882"Ms De Brún and the Child of Prague"12 Márta 2019 3.3593"The Concert"19 Márta 2019 3.05104"The Curse"26 Márta 2019 3.08115"The Prom"2 Aibreán 2019 2.88126"The President"9 Aibreán 2019 2.57

Sraith a Trí
 Uimhin iomlán Uimhsa tsraith Teideal Dáta craolta Lucht féachana RA(milliún) 13 1 "The Night Before" 12 Aibreán 2022 3.60142"The Affair"19 Aibreán 2022 3.08153"Stranger on a Train"26 Aibreán 2022 3.05164"The Haunting"3 Bealtaine 2022 3.16175"The Reunion"10 Bealtaine 2022 2.84186"Halloween"17 Bealtaine 2022 3.29197"The Agreement"18 Bealtaine 2022 3.14

 Féach freisin 
 EIPIC
 Aifric

 Tagairtí 

Catagóir:Cláir dráma grinn suímh
Catagóir:Sraitheanna teilifíse a thosaigh i 2018
Catagóir:Cláir Channel 4
Catagóir:Cláir Teilifíse Éireannacha
Catagóir:Coiméide
Catagóir:Doire